**S T A N O V I S K O**

**k návrhu rozpočtu Obce Hrabovka na rok 2020**

**s výhľadom na roky 2021-2022**

V zmysle § 18f, odsek 1, písmeno c) zákona c. 369/1990 Zb. o obecnom zriadení v znení

neskorších predpisov (ďalej len v z.n.p.) predkladám odborné stanovisko k návrhu rozpočtu

obce na rok 2020.

1. **Východiská pre spracovanie odborného stanoviska**

Pri spracovaní odborného stanoviska som vychádzala z posúdenia predloženého návrhu

rozpočtu Obce Hrabovka na rok 2020 z dvoch hľadísk:

* **z hľadiska zákonnosti predloženého návrhu rozpočtu**
* **z hľadiska metodickej správnosti predloženého návrhu rozpočtu**

1. ***Súlad so všeobecne záväznými právnymi predpismi***

Návrh rozpočtu bol spracovaný v súlade so zákonom č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v z.n.p. a zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p. Návrh rozpočtu zohľadňuje aj ustanovenia zákonov:

* č. 582/2004 Z.z. o miestnych daniach a miestnom poplatku za komunálny odpad a drobné stavebné odpady v z.n.p.,
* č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov v z.n.p.,
* č. 493/2011 ústavný zákon o rozpočtovej zodpovednosti

1. ***Dodržanie informačnej povinnosti obce Hrabovka***

Návrh rozpočtu bol zverejnený v obci obvyklým spôsobom - na úradnej tabuli obce a na webovej stránke obce dňa 25.11.2019, t.j. najmenej 15 dní pred jeho schválením v súlade s § 9 ods. 2 zákona č. 369/1990 Zb. o obecnom zriadení v z. n. p.

1. ***Metodická správnosť predloženého návrhu rozpočtu***

Návrh rozpočtu bol spracovaný podľa rozpočtovej klasifikácie v súlade s Opatrením MF SR č. MF/010175/2004-42, ktorým sa ustanovuje druhová, organizačná a ekonomická klasifikácia rozpočtovej klasifikácie v z.n.p., ktorá je záväzná pri zostavovaní rozpočtov územnej samosprávy.

1. **tvorba návrhu rozpočtu**

Návrh rozpočtu vychádza z vývoja hospodárenia obce v roku 2020 a predchádzajúcich sledovaných rokoch. Je spracovaný podľa zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p. v členení podľa §9 ods. 1 citovaného zákona. Zostavený je ako viacročný rozpočet obce. Viacročný rozpočet je zostavený v rovnakom členení, v akom sa zostavuje rozpočet obce na príslušný rozpočtový rok. Zmeny rozpočtu na daný rok je možné realizovať len zmenou v rámci schvaľovacieho procesu a kompetencií orgánov obce. Rozpočet na **rok 2020 je záväzný**, na roky **2021 a 2022 nie je záväzný**, má len orientačný charakter, bude sa upresňovať v ďalšom rozpočtovom roku. Rozpočet obce je v súlade s § 10 ods. 3 až 7 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p. a vnútorne sa člení na:

1. bežný rozpočet, t.j. bežné príjmy a bežné výdavky,
2. kapitálový rozpočet, t.j. kapitálové príjmy a kapitálové výdavky,
3. finančné operácie.
4. **Návrh rozpočtu**

Na schválenie je predložený návrh rozpočtu obce na rok 2020 na úrovni hlavných kategórií ekonomickej klasifikácie. Po rekapitulácii jednotlivých kategórií predložený rozpočet predstavuje nasledovné objemy:



**Rozpočet na rok 2020 je navrhnutý ako vyrovnaný, celkové príjmy i celkové výdavky sú na úrovni 138 195 EUR**

***Bežný rozpočet*** spĺňa podmienku zák. 583/2004 o rozpočtových pravidlách územnej samosprávy §10 ods. 7, kde je stanovené, že bežný rozpočet je obec povinná zostaviť ako vyrovnaný alebo prebytkový.



***Kapitálový rozpočet*** je postavený ako schodkový. Podľa citovaného zákona kapitálový rozpočet môže byť postavený ako vyrovnaný alebo prebytkový. Kapitálový rozpočet môže byť postavený aj ako schodkový, ak je tento schodok možné kryť prebytkom bežného rozpočtu, zostatkami finančných prostriedkov z minulých rokov, resp. návratnými zdrojmi financovania.



***Finančné operácie*** ktorými sa vykonávajú prevody z peňažných fondov a realizujú sa návratné zdroje financovania a ich splácanie. Finančné operácie sú súčasťou rozpočtu obce, no nie sú súčasťou príjmov a výdavkov. V príjmových finančných operáciách je zahrnutý prevod prostriedkov z rezervného fondu. Finančné operácie majú pre roky

2021 -2022 majú schodkový charakter.



1. **Záver**

Zohľadnením všetkých vyššie uvedených faktov a skutočností

**O D P O R Ú Č A M**

po prerokovaní všetkých prípadných pripomienok a pozmeňujúcich návrhov Obecnému zastupiteľstvu v Hrabovke rozpočet 2020 vrátane programov ***schváliť***  a ***zobrať na vedomie*** rozpočet obce Hrabovka vrátane programov na roky

2021 a 2022

V Hrabovke 25.11.2019

........................................

Ing. Katarína Orságová